**Cenu aptaujas identifikācijas Nr. TNPz 2022/34**

**“Talsu novada pašvaldības autotransporta virsbūvju mazgāšana un tīrīšana”**

**INSTRUKCIJA PRETENDENTAM**

1. **Iepirkuma priekšmets:** Talsu novada pašvaldības autotransporta virsbūvju mazgāšana un tīrīšana.
	1. Iepirkuma priekšmets tiek dalīts daļās pa pakalpojumu grupām:
		1. Iepirkuma priekšmeta 1. daļa – Vieglo automobiļu un mikroautobusu virsbūves mazgāšanas un salona tīrīšana;
		2. Iepirkuma priekšmeta 2. daļa – Transportlīdzekļu mazgāšana pašapkalpošanās stacijā;
		3. Iepirkuma priekšmeta 3. daļa – Autobusu virsbūves mazgāšana.
	2. **Paredzamais līguma izpildes laiks:** 12 (divpadsmit) mēneši no līguma parakstīšanas brīža vai līdz tiek sasniegta līguma summa.
	3. **Pakalpojuma sniegšana:** Pakalpojuma sniegšanas vietai jāatrodas Talsu novada administratīvajā teritorijā.
	4. **Paredzamā līguma summa:**
		1. Iepirkuma priekšmeta 1. daļā, paredzamā līguma summa nedrīkst pārsniegt 4 500,00 *euro* (četri tūkstoši pieci simti euro un 00 centi) bez pievienotās vērtības nodokļa (turpmāk – PVN);
		2. Iepirkuma priekšmeta 2. daļā paredzamā līguma summa nedrīkst pārsniegt 999,99 *euro* (deviņi simti deviņdesmit deviņi euro un 00 centi) bez PVN;
		3. Iepirkuma priekšmeta 3. daļā paredzamā līguma summa nedrīkst pārsniegt 4 500,00 *euro* (četri tūkstoši pieci simti euro un 00 centi) bez PVN.
	5. Pasūtītājam ir tiesības Līguma darbības laikā neizlietot visu Līguma summu.
2. **Piedāvājuma iesniegšanas vieta:**
	1. Piedāvājumu var iesniegt, nosūtot pa e-pastu iepirkumi@talsi.lv līdz 2022. gada 28. martam, plkst. 10:00.
	2. Kontaktpersona: Saimnieciskā nodrošinājuma nodaļas Transporta daļas vadītājs Jānis Pauliņš, tālr. 27896599, janis.paulins@talsi.lv.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija iepirkuma ietvaros nav saistoša.
	4. Iesūtot piedāvājumu, pretendentiem obligāti jānorāda: Pieteikums cenu aptaujai TNPz 2022/34 “Talsu novada pašvaldības autotransporta virsbūvju mazgāšana un tīrīšana”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Piedāvājumu Pretendents var iesniegt par vienu vai vairākām daļām.
	3. Pretendents iesniedz aizpildītu Pretendenta pieteikumu un finanšu piedāvājumu (1. pielikums), aizpildot attiecīgo iepirkuma priekšmeta daļu, kurā iesniedz savu piedāvājumu. Piedāvājumā norāda līgumcenu *euro* bez PVN ar precizitāti 2 (divas) zīmes aiz komata. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāiesniedz elektroniskā atslēga ar paroli šifrētā dokumenta atvēršanai, nosūtot to uz e-pastu.
	4. Pretendentam ir spēkā esoša Valsts vides dienesta vismaz “C” kategorijas piesārņojošas darbības apliecinājums par pakalpojuma sniegšanas vietu, kas izsniegts saskaņā ar Ministra kabineta 2010. gada 30. novembra noteikumiem Nr. 1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” (ja attiecināms). Pretendents iesniedz spēkā esošu Valsts vides dienesta vismaz “C” kategorijas piesārņojušās darbības apliecinājuma apliecinātu kopiju. Ja apliecinājums Pretendentam nav nepieciešams, Pretendents iesniedz informāciju ar skaidrojošiem iemesliem.
	5. Tehnisko piedāvājumu Pretendents sagatavo saskaņā 2., 3. un 4. pielikumu – Tehniskā specifikācija un tehniskais piedāvājums noteiktajām prasībām un iesniedz atbilstoši 2., 3. un 4. pielikumā pievienotajai tehniskā piedāvājuma paraugformai. Pretendentam jāiesniedz tas pielikums uz kuru no Cenu aptaujas daļām iesniedz savu piedāvājumu.
	6. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Par 1. punktā veiktajiem pakalpojumiem Pasūtītājs samaksā Izpildītājam pēc tā iesniegtajiem rēķiniem 1 (vienu) reizi mēnesī, tā norādītajā bankas kontā 10 (desmit) darba dienu laikā no rēķina saņemšanas brīža.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un Tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Tehniskajā specifikācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. Ja atbilstoši noteiktajam piedāvājuma izvērtēšanas kritērijam divu vai vairāku pretendentu piedāvājumu novērtējums ir vienāds, tiek veikta atklāta izloze par cenu aptaujas līguma slēgšanas tiesību piešķiršanu, ievērojot šādu izlozes kārtību:
		1. uz izlozi tiek aicināti pretendenti, kuru piedāvājums pēc 8.3. punkta izvērtēšanas ir vienāds;
		2. ja pretendents neierodas uz izlozi, tā norit bez pretendenta klātbūtnes;
		3. izlozi uzsāk tas pretendents (vai viņa vietā – Pasūtītājs, ja pretendents nav ieradies), kurš piedāvājumu iesniedzis pirmais;
		4. atklātā izlozē piedalās Pasūtītāja pārstāvji un jebkurš interesents;
		5. izlozes gaitu protokolē;
		6. cenu aptaujas līguma slēgšanas tiesības piešķir pretendentam, kurš izlozējis aizvērtu aploksni, kurā iekļauta norāde par līguma slēgšanas tiesību piešķiršanu.
	4. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un Tehniskajā specifikācijā noteiktajām prasībām, kā arī citos gadījumos, kas noteikti normatīvajos aktos.